|  |  |  |
| --- | --- | --- |
| **ԱՄՓՈՓԱԹԵՐԹ**  **«Ավտոմոբիլային տրանսպորտի մասին» օրենքում լրացումներ կատարելու մասին», «Պետական տուրքի մասին» օրենքում լրացում կատարելու մասին», «Վարչական իրավախախտումների մասին Հայաստանի Հանրապետության օրենսգրքում օրենքում լրացումներ կատարելու մասին», «Գործունեության իրականացման ծանուցման մասին» օրենքում լրացում կատարելու մասին» օրենքների նախագծերի վերաբերյալ ստացված դիտողությունների և առաջարկությունների** | | |
| **Հայաստանի Հանրապետության էկոնոմիկայի նախարարություն** | | 28․03․2023 N 01/4546-2023 |
|  | Օրենքների նախագծերի վերաբերյալ դիտողություններ և առաջարկություններ չկան |  |
|  | **Հայաստանի Հանրապետության ֆինանսների նախարարություն** | 28.03.2023թ N 01/11-1/5951-2023 |
|  | 1. ««Ավտոմոբիլային տրանս­պորտի մասին» Հայաստանի Հանրապետության օրենքում լրացումներ կատարելու մասին» օրենքի նախագծի 2-րդ հոդվածով «Ավտոմոբիլային տրանս­պորտի մասին» ՀՀ օրենքի 7-րդ հոդ­վածում լրաց­վող 13-րդ կետի համաձայն՝ նույն հոդվածի 6-րդ մասում սահմանված մաս­նագիտական որակավորման վկայականներ կարող է տալ լիազոր մարմինը կամ այն կազ­մակերպությունը, որին լիազոր մարմինը վերապատվիրակել է այդ լիազորությունը:  Վերոգրյալից հետևում է, որ կազմակերպություններին կարող է վերապատվիրակվել վկա­յականներ տալու լիազորությունը: Այս առումով հայտնում ենք, որ «Պետական տուրքի մասին» ՀՀ օրենքի 2-րդ հոդ­վածի համաձայն՝ Հայաստանի Հանրապետությունում պետական տուրքը պետա­­­կան մար­­­մին­­ների լիազորությունների իրականացմամբ պայմանավորված` նույն օրեն­քով սահ­ման­ված ծառա­յությունների կամ գործողությունների համար ֆիզիկական և իրա­վա­բա­­­­նա­կան անձան­ցից ՀՀ պետական և (կամ) համայնքների բյուջեներ մուծվող օրենքով սահ­­ման­­ված պար­­տա­դիր վճար է: Ուստի հայտնում ենք, որ եթե ներդրվող համակարգի շրջանակում պետական մարմնի կողմից ծառայություններ չեն մատուցվելու, ապա խնդրո առարկա դեպ­քում պետական տուր­քի գանձումը կարող է խնդրահարույց լինել, իսկ պետական տուրքեր չգան­ձելը կհանգեցնի պետական բյուջեի եկամուտների նվազման, որն ընդունելի չէ։  Բացի այդ «Պետական տուրքի մասին» Հայաստանի Հանրապետության օրեն­քում լրա­­ցում կատարելու մասին» օրենքի նախագծի 1-ին հոդվածով առա­ջարկվում է պետա­կան տուրքեր սահմանել փոխադրումների մենեջերի մասնագիտական որակավորման վկա­յա­կան տալու, ինչպես նաև «C», «D», «CE», «DE», «C1E» և «D1E» կարգ ունեցող վարորդների մաս­նագիտական որակավորման վկայական տալու համար: Առաջարկվող կարգավորումների ընդուն­­ման դեպքում ստացվում է այնպես, որ քննությունների բացասական արդյունքների պարա­­գայում վկայականներ չեն տրամադրվի և պետական տուրքեր չեն վճարվի:  Հաշվի առնելով վերոգրյալը՝ առաջարկում ենք պետական տուրք սահմանել նաև փոխադ­­րումների մենեջերի մասնագիտական որակավորման, ինչպես նաև ընդհանուր օգտա­գործման ավտոմոբիլային տրանսպորտով միջպետական փոխադրումներ իրակա­նաց­նող «C», «D», «CE», «DE», «C1E» և «D1E» կարգ ունեցող վարորդների մասնագիտական քննություն ընդունելու համար:  2. ««Գործունեության իրականացման ծանուց­ման մասին» Հայաստանի Հանրապետության օրենքում լրացում կատարելու մասին» օրենքի նախագծի 1-ին հոդվածով առաջարկվում է սահմանել, որ *փոխադ­րում­ների մենեջերների և ընդհանուր օգտագործման ավտոմոբիլային տրանսպորտով միջպե­տա­կան փոխադրումներ իրականացնող վարորդների մասնագիտական վերապատրաստման ծառա­յության մատու­ցումը* հանդիսանում է ծանուցման ենթակա գործունեություն: Սակայն «Պետա­կան տուրքի մասին» ՀՀ օրենքում համապատասխան փոփո­խու­թյուն չի նախաձեռնվել և այդ գոր­ծունեության համար պետական տուրք չի սահմանվել: Ուստի առաջարկում ենք համապատասխան փոփոխություն կատարել «Պետա­կան տուրքի մասին» ՀՀ օրենքում և վերոնշյալ գործունեության տեսակի համար սահմանել պետական տուրք:  Միաժամանակ հայտնում ենք, որ ներկա փուլում ՀՀ ֆինանսների նախարարության կող­­մից աշխատանքներ են իրականացվում պետական տուրքի համակարգի վերանայման նպա­­տա­կով և համակարգի վերանայման ուղղությունների վերաբերյալ առաջարկություններ ստանալու համար համապատասխան գրություն է ներկայացվել պետական տուրք գանձող պետական մարմիններին, այդ թվում՝ ՀՀ տարածքային կառավարման և ենթակառուց­վածք­ների նախարարություն:  Ընդ որում պետական տուրքի համակարգը վերանայելու առաջարկություններ մշա­կե­լիս, պետական տուրքերի նոր չափեր որո­շելիս, մասնավորապես, պետք է հաշվի առնել հետևյալ սկզբունք­ները.   1. որքան ծախսեր են կատարվում այս կամ այն՝ մեկ միա­վոր ծառա­յու­թյունը մատու­ցելու համար: Մասնավորապես, որքան ծախսեր են կատարվում որևէ տեսակի լիցեն­զիայի, թույտվության, արտոնագրի տրամադրման կամ այլ ծառա­յու­թյան մատուցման համար, 2. որքան ծախսեր են կատարվում այս կամ այն՝ մեկ միա­վոր ծառա­յու­թյունը մատու­ցե­լուց հետո վարչարարության իրականացման համար: Մաս­նա­վորապես, որքան ծախսեր են կատարվում որևէ տեսակի լիցեն­զիայի, թույտվության, արտոնագրի տրամադրումից հետո դրանց պահանջների պահպանման նկատ­մամբ հսկողություն իրականացնելու, պետական տուրքի գումարն օրենսդրությամբ սահմանված ժամկետում չվճարելու դեպքում համա­պա­տաս­խան ընթացակարգեր ապահովելու համար և այլն:   Ամփոփելով վերոգրյալը՝ հայտնում ենք, որ քննարկման ներկայացված՝ ««Պետական տուրքի մասին» Հայաստանի Հանրապետության օրեն­քում լրացում կատա­րելու մասին» օրենքի նախագծով առաջարկվող պետական տուրքի չափերը սահմանելիս անհրաժեշտ է հաշվի առնել վերոնշյալ սկզբունքները: | Ընդունվել է  Ընդունվել է  Ընդունվել է |
|  | Քաղաքաշինության, տեխնիկական և հրդեհային անվտանգության տեսչական մարմին | 27․04․2023թ․ N ՔՏՄ/06․1․7/6625-23 |
|  | Օրենքների նախագծերի վերաբերյալ դիտողություններ և առաջարկություններ չկան |  |
|  | **ՀՀ կրթության, գիտության, մշակույթի և սպորտի նախարարություն մարմին** | 21․03․2023թ․ N 01//6319-2023 |
|  | Օրենքների նախագծերի վերաբերյալ դիտողություններ և առաջարկություններ չկան |  |
|  | ՀՀ արդարադատության նախարարություն | 22․03․2023թ․ N /10/14067-2023 |
|  | 1. «Ավտոմոբիլային տրանսպորտի մասին» օրենքում լրացումներ կատարելու մասին» օրենքի նախագծի 1-ին հոդվածով առաջարկվում է «Ավտոմոբիլային տրանսպորտի մասին» օրենքի (այսուհետ՝ Օրենք) 4-րդ հոդվածում լրացնել նոր հասկացություն՝ սահմանելով գործարար **բարի** համբավ-ի հասկացությունը (գործարարության ոլորտում դրսևորած ձեռնարկատիրական գործունեության, աշխատանքային և մասնագիտական որակներին տրվող գնահատական): Առաջնորդվելով Նորմատիվ իրավական ակտերի մասին օրենքի 15-րդ հոդվածի 1-ին մասով սահմանված կարգավորմամբ (նորմատիվ իրավական ակտում կիրառվում են նորմատիվ իրավական ակտերով սահմանված կամ հանրածանոթ հասկացություններ կամ տերմիններ)՝ հարկ է հաշվի առնել, որ գործարար բարի համբավ եզրույթը ՀՀ օրենսդրությամբ չի օգտագործվում, Քաղաքացիական օրենսգրքով սահմանվում են դրույթներ **գործարար համբավ-ի** պաշտպանության մասին (19-րդ հոդված), **գործարար համբավ-ը** ոչ նյութական բարիքների շարքին դասելու մասին (162-րդ հոդված), **գործարար համբավ-ին** պատճառված վնասի հատուցման, դրա կարգի և պայմանների մասին (162.1-րդ հոդվածի 4-րդ մաս, 1087.1-րդ հոդված): Նույն դիտարկումը վերաբերում է նաև նախագծի այլ դրույթներում օգտագործվող՝ գործարար **բարի** համբավ-ի հասկացությանը:  2. Նույն նախագծի 2-րդ հոդվածով լրացվող Օրենքի 7-րդ հոդվածի 13-րդ մասով առաջարկվում է սահմանել, որ փոխադրումների մենեջերին մասնագիտական որակավորման վկայականը կարող է տալ լիազոր մարմինը կամ այն կազմակերպությունը, որին լիազոր մարմինը **վերապատվիրակել է այդ լիազորությունը**: Այս առումով պարզ չէ՝ ինչ կազմակերպության մասին է խոսքը, հաշվի առնելով նաև, որ պարզ չէ լիազոր մարմնի՝ որևէ կազմակերպությանը նման լիազորություն վերապատվիրակելու իրավական հիմքը:  3. Առաջարկվում է կրկին քննարկման առարկա դարձնել «Ավտոմոբիլային տրանսպորտի մասին» օրենքում լրացումներ կատարելու մասին» օրենքի նախագծի ուժի մեջ մտնելու ժամկետը **(պաշտոնական հրապարակմանը հաջորդող տասներորդ օրը)**՝ հաշվի առնելով այն, որ «Գործունեության իրականացման ծանուցման մասին» օրենքում լրացում կատարելու մասին», «Վարչական իրավախախտումների վերաբերյալ» Հայաստանի Հանրապետության օրենսգրքում լրացում կատարելու մասին», «Պետական տուրքի մասին» օրենքում լրացում կատարելու մասին» օրենքների նախագծերի մասով նախատեսվել է **օրենքների պաշտոնական հրապարակումից մեկ տարի հետո ուժի մեջ մտնելու ժամկետ:**  Ինչ վերաբերում է «Գործունեության իրականացման ծանուցման մասին» օրենքում լրացում կատարելու մասին», «Վարչական իրավախախտումների վերաբերյալ» Հայաստանի Հանրապետության օրենսգրքում լրացում կատարելու մասին», «Պետական տուրքի մասին» օրենքում լրացում կատարելու մասին» օրենքների նախագծերին՝ հայտնում եմ, որ դրանց վերաբերյալ Արդարադատության նախարարությունն իր իրավասությունների շրջանակում դիտողություններ և առաջարկություններ չունի: | Ընդունվել է  Ընդունվել է, նախագիծը խմբագրվել է  Ընդունվել է |
|  | **ՎԱՐՉԱՊԵՏԻ ԱՇԽԱՏԱԿԱԶՄԻ ՏԵՍՉԱԿԱՆ ՄԱՐՄԻՆՆԵՐԻ ԱՇԽԱՏԱՆՔՆԵՐԻ ՀԱՄԱԿԱՐԳՄԱՆ ԳՐԱՍԵՆՅԱԿ** |  |
|  | *«Ավտոմոբիլային տրանսպորտի մասին» օրենքում լրացումներ կատարելու մասին» օրենքի նախագծի (այսուհետ՝ Նախագիծ) վերաբերյալ՝*   1. Նախագծի 2-րդ հոդվածով Օրենքի 7-րդ հոդվածում լրացվող 10-րդ մասի համաձայն` Կազմակերպության գործարար համբավի կորստի դեպքում լիազոր մարմնի կողմից կազմակերպությանը միջպետական փոխադրումներ իրականացնելու թույլտվություններ չեն տրամադրվում:   Վերոնշվածի մասով՝ առաջարկում եմ նաև հստակեցնել, թե արդյո՞ք գործարար համբավի կորուստը հանգեցնելու է Կազմակերպության արդեն իսկ տրված թույտվությունների կասեցմանը/դադարեցմանը:  2) Նախագծի 2-րդ հոդվածով Օրենքի 7-րդ հոդվածում լրացվող 11-րդ մասի համաձայն` միջպետական բեռնափոխադրումներ իրականացնող կազմակերպությունների Որակի Խարտիայով սահմանված փոխադրումների մենեջերի և կազմակերպության ֆինանսական վիճակի վերաբերյալ տեղեկատվությունը կազմակերպությունը ներկայացնում է լիազոր մարմնին։  Վերոնշվածի մասով հայտնում եմ, որ անհրաժեշտ է սահմանել նաև, թե որ դեպքերում կամ ինչ պարբերականությամբ կամ ինչ ձևաչափով տեղեկատվություն պետք է ներկայացվի լիազոր մարմին, կամ նշված չափանիշների սահմանում վերապահել Կառավարությանը, որպեսզի դիտարկվող նորմի մասով հնարավոր լինի իրականացնել առարկայական վերահսկողություն:  3) Նախագծի 3-րդ հոդվածով Օրենքի 28-րդ հոդվածում լրացվող 4-րդ մասի համաձայն` մասնագիտական որակավորման վկայական ունեցող վարորդներն առնվազն հինգ տարին մեկ պարբերականությամբ պետք է անցնեն մասնագիտական վերապատրաստման դասընթաց: Իր հերթին, Օրենքի նույն հոդվածում լրացվող 6-րդ մասի համաձայն՝ վերապատրաստման առաջին դասընթացը վարորդը պետք է **անցնի ոչ շուտ,** քան ՄՈՎ-ը ստանալուց հինգ տարի հետո:  Հաշվի առնելով այն հանգամանքը, որ վերոհիշյալ կարգավորումները չեն համապատասխանում միմյանց՝ առաջարկում եմ Նախագծի 3-րդ հոդվածով Օրենքի 28-րդ հոդվածում լրացվող 6-րդ մասում «ոչ շուտ» բառերը փոխարինել «ոչ ուշ» բառերով:  4) Առաջարկում եմ նաև Նախագծի 2-րդ հոդվածով Օրենքի 7-րդ հոդվածում լրացվող 4-րդ մասում «փոխադրումների կառավարչի» բառերը փոխարինել «փոխադրումների մենեջերի» բառերով` հաշվի առնելով այն հանգամանքը, որ Օրենքի 7-րդ հոդվածում լրացվող մյուս մասերում օգտագործվում է հենց այդ հասկացությունը:  *«Վարչական իրավախախտումների վերաբերյալ Հայաստանի Հանրապետության օրենսգրքում լրացում կատարելու մասին» օրենքի նախագծի (այսուհետ՝ Օրենքի նախագիծ) վերաբերյալ՝*   1. Օրենքի նախագծի 1-ին հոդվածով Օրենսգրքի 137.8-րդ հոդվածում լրացվող 8-րդ մասի համաձայն՝ նախատեսվում է վարչական պատասխանատվություն սահմանել կազմակերպություններից կողմից փոխադրումների մենեջերի տվյալների փոփոխության վերաբերյալ լիազոր մարմնին չտեղեկացնելու համար: Իր հերթին, Նախագծի 2-րդ հոդվածով Օրենքի 7-րդ հոդվածում լրացվող 11-րդ մասում սահմանվում է **միջպետական բեռնափոխադրումներ իրականացնող կազմակերպությունների** Որակի Խարտիայով սահմանված փոխադրումների մենեջերի կամ կազմակերպության ֆինանսական վիճակի մասով տեղեկտավության ներկայացման պահանջ: Լիազոր մարմին այլ տիպի տեղեկատվություն ներկայացնելու պահանջ Նախագծով չի նախատեսվում:   Համադրելով Նախագծով և Օրենքի նախագծով առաջարկվող կարգավորումները՝ կարելի է հետևություն անել, որ Օրենքի նախագծով առաջարկվում է վարչական պատասխանատվությունը սահմանել **բացառապես**միջպետական բեռնափոխադրումներ իրականացնող կազմակերպությունները կողմից **միայն** փոխադրումների մենեջերի տվյալների փոփոխության մասով լիազոր մարմնին չտեղեկացնելու դեպքում:  Հաշվի առնելով վերոգրյալը՝ առաջարկում եմ հստակեցնել Օրենքի նախագծի 1-ին հոդվածով Օրենսգրքի 137.8-րդ հոդվածում լրացվող 8-րդ մասը կամ Նախագծի 2-րդ հոդվածով Օրենքի 7-րդ հոդվածում լրացվող 11-րդ մասը՝ ապագայում նշված դրույթների մասով տարընթերցումներից խուսափելու համար:   1. Նախագծի 2-րդ հոդվածով Օրենքի 7-րդ հոդվածում լրացվող 4-7-րդ մասերով սահմանվում են մի շարք պահանջներ, մասնավորապես՝ սահմանված դեպքում Կառավարության կողմից սահմանվող գործարար համբավի, ֆինանսական վիճակի և փոխադրումների կառավարչի համար նախատեսված պահանջները, սահմանված դեպքերում փոխադրումների մենեջերի նշանակման պահանջը, փոխադրումների մենեջերի մոտ մասնագիտական որակավորումը հաստատող վկայականի առկայության պահանջը, տրանսպորտային միջոցների քանակին սահմանափակումներին վերաբերվող պահանջը, սահմանված դեպքերում մասնագիտական որակավորման վկայականի առկայության պահանջը, որոնք սակայն չեն արտացոլվել Օրենքի նախագծում:   Հաշվի առնելով վերոգրյալը՝ առաջարկում եմ լրամշակել Օրենքի նախագիծը՝ վարչական պատասխանատվություն սահմանելով նաև վերոհիշյալ պահանջների խախտման դեպքերի համար: | Ընդունվել է    Ընդունվել է  Ընդունվել է  Ընդունվել է  Ընդունվել է  Ընդունվել է |
|  | ՀՀ ՎԱՐՉԱՊԵՏԻ ԱՇԽԱՏԱԿԱԶՄԻ ԻՐԱՎԱԲԱՆԱԿԱՆ ՎԱՐՉՈՒԹՅՈՒՆ |  |
|  | 1. Նախագծի 2-րդ հոդվածով «Ավտոմոբիլային տրանսպորտի մասին» օրենքի 7-րդ հոդվածում լրացվող 4-րդ մասի համաձայն՝ համապատասխան կազմակերպությունները *պետք է ապահովեն* Միջազգային ավտոճանապարհային բեռնափոխադրումների Որակի Խարտիայով նախատեսված գործարար համբավի, ֆինանսական վիճակի և փոխադրումների կառավարչի համար սահմանված պահանջները, որոնք հաստատում է ՀՀ կառավարությունը։ Մինչդեռ որոշակիացված չէ՝ ինչպես է ստուգվելու նշված պահանջների ապահովված լինելը:   Բացի այդ, վերոնշյալից ստացվում է, որ կառավարությունը մեխանիկորեն հաստատելու է նշված պահանջները, ինչը հիմնավորված չէ:   1. Նախագծի 2-րդ հոդվածով օրենքի 7-րդ հոդվածում լրացվող 9-րդ մասի համաձայն՝ կազմակերպության գործարար համբավը վերականգնվում է, եթե խախտումների համար սահմանված վարչական տույժերի *կատարումն ավարտված է*: Մինչդեռ պարզ չէ՝ ինչ նպատակ է հետապնդում նմանատիպ կարգավորման նախատեսումը: 2. Նախագծի 2-րդ հոդվածով օրենքի 7-րդ հոդվածում լրացվող 10-րդ մասի համաձայն՝ կազմակերպության գործարար համբավի կորստի դեպքում լիազոր մարմնի կողմից կազմակերպությանը միջպետական փոխադրումներ իրականացնելու թույլտվություններ չեն տրամադրվում: Սակայն հարկ է նկատի ունենալ, որ նշված հոդվածով լրացվող 4-րդ մասով նախատեսվում է ոչ միայն գործարար համբավի, այլև ֆինանսական վիճակի և փոխադրումների կառավարչի համար սահմանված պահանջներ: Հետևաբար պարզ չէ՝ մյուս պահանջների խախտման դեպքում ինչ հետևանքներ են առաջանալու: Միաժամանակ պարզ չէ նաև՝ ինչ է իրենից ենթադրում թույլտվությունների տրամադրումը: 3. Նախագծի 2-րդ հոդվածով օրենքի 7-րդ հոդվածում լրացվող 12-րդ մասի համաձայն՝ գործարար համբավի կորստին հանգեցնող փոխադրումների գործունեությանն առնչվող խախտումների ցանկը հաստատում է ՀՀ կառավարությունը: Մինչդեռ նշված հոդվածում լրացվող 9-րդ մասով նախատեսվում է, որ կազմակերպությունը կորցնում է գործարար համբավը, եթե դատարանի որոշմամբ սնանկ է ճանաչվել, կամ փոխադրումների գործունեությանն առնչվող խախտումների համար կազմակերպությունը կամ նրա փոխադրումների մենեջերը ենթարկվել է քրեական կամ վարչական պատասխանատվության։ Ասվածից բխում է, որ համապատասխան խախտումների ցանկի սահմանման լիազորությունը վերապահված է կառավարությանը: Հետևաբար վերոնշյալ հոդվածում լրացվող 9-րդ մասով նախատեսված կարգավորումը համադրելի չէ 12-րդ մասով ամրագրված կարգավորման հետ: 4. Նախագծով սահմանվում են մի շարք պահանջներ և պարտականություններ համապատասխան սուբյեկտների համար: Սակայն վերջիններս Վարչական իրավախախտումների վերաբերյալ օրենսգրքում չնախատեսելու դեպքում ստացվում է, որ դրանց կատարման համար հարկադրական մեխանիզմներ չեն լինի, ինչը կարող է հանգեցնել հետապնդվող նպատակների չիրացման: | Ընդունվել է  Նախագծով լրացվող 10-րդ հոդվածի համաձայն՝ գործարար համբավի կորուստը հիմք է հանդիսանում լիազոր մարմնի կոմից միջպետական բեռնափոխադրումների թույլտվություններ չտրամադրելուն  Ընդունվել է  12-րդ մասով սահմանվում է միայն փոխադրումների գործունեությանն առնչվող խախտումների ցանկի հաստատումը, որոնք հանգեցնում են գործարար համբավի կորստին։ Դրույթը սահմանվել է 9-րդ մասով նախատեսված միայն փոխադրումների գործունեությանն առնչվող խախտումների որոշակիության սկզբուքը սահմանելու նպատակով։  Ընդունվել է |
|  | **Վարչապետի աշխատակազմի տարածքային**  **զարգացման և շրջակա միջավայրի հարցերի վարչություն** |  |
|  | **Ավտոմոբիլային տրանսպորտի մասին» Հայաստանի Հանրապետության օրենքում լրացումներ կատարելու մասին»** ՀՀ օրենքի նախագծում (այսուհետ՝ Նախագիծ) առկա են հետևյալ նկատառումները՝   * Նախագծի 2-րդ հոդվածով օրենքի 7-րդ հոդվածը լրացվում է 4-13-րդ մասերով, սակայն օրենքով նշված հոդվածն արդեն իսկ պարունակում է 4-րդ մաս:   Առաջարկում ենք հոդվածը խմբագրել:   * Նախագծի 2-րդ հոդվածով լրացվող 7-րդ մասում նշված է, որ փոխադրումների մենեջերը կարող է միաժամանակ կազմակերպել թվով մինչև չորս տարբեր կազմակերպությունների փոխադրումներ, որոնց տրանսպորտային միջոցների քանակը չի գերազանցում ընդհանուր հիսուն միավորը:   Առաջարկում ենք հստակեցնել, թե արդյո՞ք նշված կարգավորումը գործելու է նաև այն դեպքերի համար, երբ փոխադրումների մենեջերը կազմակերպում է մեկ կամ երկու կազմակերպության փոխադրումներ, որոնց տրանսպորտային միջոցների ընդհանուր քանակը հիսուն միավոր է կամ դրանից ավել:   * Նախագծի 2-րդ հոդվածով լրացվող 8-րդ մասում նշված է, որ *փոխադրումների մենեջերների* մասնագիտական վերապատրաստման գործունեություն կարող են իրականացնել «Գործունեության իրականացման ծանուցման մասին» օրենքի պահանջներին համապատասխան լիազոր մարմնից ծանուցման ենթակա գործունեությամբ զբաղվելու իրավունք ստացած կազմակերպությունները։ Միաժամանակ, Նախագծի 3-րդ հոդվածով լրացվող 5-րդ մասում նշված է, որ *վարորդների* մասնագիտական վերապատրաստման գործունեություն կարող են իրականացնել «Գործունեության իրականացման ծանուցման մասին» օրենքի պահանջներին համապատասխան լիազոր մարմնից ծանուցման ենթակա գործունեությամբ զբաղվելու իրավունք ստացած կազմակերպությունները։   Կարծում ենք հստակեցման կարիք ունի, թե արդյո՞ք նույն կազմակերպությունն է իրականացնելու և փոխադրումների մենեջերների, և վարորդների մասնագիտական վերապատրաստումը, թե տարբեր կազմակերպություններ՝ հաշվի առնելով նաև այն հանգամանքը, որ «Գործունեության իրականացման ծանուցման մասին» օրենքում լրացում կատարելու մասին» օրենքի նախագծի 1-ին հոդվածով կատարվող լրացումով նախատեսում է մեկ ընդհանուր ծանուցման տեսակ՝ *փոխադրումների մենեջերների և վարորդների մասնագիտական վերապատրաստման ծառայության մատուցում*:   * Նախագծի 2-րդ հոդվածով լրացվող 11-րդ մասում նշված է, որ փոխադրումների մենեջերի և կազմակերպության ֆինանսական վիճակի վերաբերյալ տեղեկատվությունը կազմակերպությունը ներկայացնում է լիազոր մարմնին։   Առաջարկում ենք հստակեցնել, թե ի՞նչ բնույթի տեղեկատվության մասին է խոսքը գնում և ի՞նչ պարբերականությամբ այն պետք է ներկայացվի:   * Առաջարկում ենք Նախագծում կիրառել միօրինակ ձևակերպում «փոխադրումների մենեջեր» հասկացության համար՝ հաշվի առնելով, որ Նախագծի տարբեր հոդվածներում նշվում են «փոխադրումների մենեջեր», «փոխադրումների կառավարիչ» ձևակերպումները: * Նախագծի 3-րդ հոդվածով նախատեսվում է օրենքի 28-րդ հոդվածում կատարել լրացումներ, մասնավորապես՝ 4-րդ մասով սահմանվում է, որ ընդհանուր օգտագործման ավտոմոբիլային տրանսպորտով միջպետական փոխադրումներ իրականացնող «C», «D», «CE», «DE», «C1E» և «D1E» կարգ ունեցող վարորդները պետք է ունենան մասնագիտական որակավորման վկայական (ՄՈՎ): ՄՈՎ ունեցող վարորդներն առնվազն հինգ տարին մեկ պարբերականությամբ պետք է անցնեն մասնագիտական վերապատրաստման դասընթաց, հանձնեն նախնական մասնագիտական որակավորման տեսական քննություն և ստանան վարորդի մասնագիտական որակավորման վկայական:   Կարծում ենք հստակեցման կարիք ունի, թե ինչու՞ են ՄՈՎ ունեցող վարորդները մասնագիտական վերապատրաստման դասընթաց անցնելուց և նախնական մասնագիտական որակավորման տեսական քննություն հանձնելուց հետո կրկին ստանում վարորդի մասնագիտական որակավորման վկայական, այլ ոչ թե մասնագիտական վերապատրաստում անցնելը հավաստող որևէ այլ փաստաթուղթ:  Միաժամանակ, պարզ չէ, թե ի՞նչ է իրենից ենթադրում «նախնական մասնագիտական որակավորման տեսական քննություն» ձևակերպումը, արդյո՞ք նշված քննությունից հետո վարորդը պետք է մեկ այլ քննություն ևս հանձնի և արդյո՞ք նշված կարգավորումները գործելու են նաև փոխադրումների մենեջերի համար:   * Նախագծի 3-րդ հոդվածով լրացվող 6-րդ մասում նշված է, որ 4-րդ մասով նախատեսված վերապատրաստման առաջին դասընթացը վարորդը պետք է անցնի ոչ շուտ, քան ՄՈՎ-ը ստանալուց հինգ տարի հետո, ինչը կարծում ենք հակասում է 4-րդ մասում նշած այն կարգավորմանը, որ *վարորդներն առնվազն հինգ տարին մեկ պարբերականությամբ պետք է անցնեն մասնագիտական վերապատրաստման դասընթաց* և խմբագրման կարիք ունի:   **«Վարչական իրավախախտումների վերաբերյալ Հայաստանի Հանրապետության օրենսգրքում լրացում կատարելու մասին»** ՀՀ օրենքի նախագծում (այսուհետ՝ Նախագիծ) առկա են հետևյալ նկատառումները՝   * Նախագծով նախատեսված է համապատասխան տուգանք կազմակերպության կողմից փոխադրումների մենեջերի տվյալների փոփոխության վերաբերյալ լիազոր մարմնին չտեղեկացնելու դեպքերի համար, մինչդեռ «Ավտոմոբիլային տրանսպորտի մասին**»** Հայաստանի Հանրապետության օրենքում լրացումներ կատարելու մասին**»** ՀՀ օրենքի նախագծով սահմանվում են մի շարք այլ պահանջներ, որոնց խախտման համար որևէ տուգանք Նախագծով չի նախատեսվում: * Առաջարկում ենք վերոնշյալ դեպքերի համար ևս Նախագծով նախատեսել համապատասխան տուգանքներ**:** | Ընդունվել է  Ընդունվել է  Ընդունվել է  Ընդունվել է  Ընդունվել է  Փաստաթողթը միջազգայնորեն հաստատված ձևանմուշով է, որի վրա հստակ ժամկետը նշվում է, ուստի յուրաքանչյուր վերապատրաստումից հետո պետք է տրվի նոր վկայական համապատասխան ժամկետով։  Ընդունվել է  Ընդունվել է  Ընդունվել է  Ընդունվել է |